**NordVPN** tarjoaa virtuaalisia yksityisverkkoja (VPN-palveluita) yksityishenkilöille. Palveluun kuuluvat tietokoneohjelmat Windows-, macOS- ja Linux-käyttöjärjestelmille sekä mobiilisovellukset Androidille ja iOS:lle, sekä sovellus AndroidTV:lle. Manuaalinen asennus on mahdollista langattomille reitittimille, NAS-laitteille ja muille alustoille.

NordVPN:n kotipaikka on Panama, sillä maan lait eivät vaadi pakollista tietojen säilytystä eikä se kuulu Five Eyes- tai Fourteen Eyes -liittoutumiin.

Historia
--------

Yrityksen verkkosivujen mukaan NordVPN perustettiin vuonna 2012 "neljän lapsuudenystävän" toimesta. Vuoden 2016 toukokuun lopulla yritys esitteli Android-sovelluksen, jota seurasi iOS-sovellus saman vuoden kesäkuussa. Vuoden 2017 lokakuussa se julkaisi selainlaajennuksen Google Chromelle. Kesäkuussa 2018 palvelu esitteli sovelluksen Android TV:lle. Vuoden 2019 lokakuussa NordVPN hallinnoi yli 5200:aa palvelinta 62:ssa eri maassa.

Maaliskuussa 2019 uutisoitiin, että NordVPN sai venäläisiltä viranomaisilta määräyksen liittyä valtion ylläpitämään kiellettyjen verkkosivujen rekisteriin, mikä estäisi venäläisiä NordVPN-käyttäjiä ohittamasta Venäjän valtion harjoittaman sensuurin. NordVPN:lle annettiin tietojen mukaan kuukausi aikaa noudattaa määräystä, tai venäläiset viranomaiset estäisivät sen käytön. Palveluntarjoaja kieltäytyi noudattamasta määräystä ja sulki venäläiset palvelimensa 1. huhtikuuta. Näin ollen NordVPN toimii edelleen Venäjällä, mutta sen venäläiset käyttäjät eivät voi käyttää venäläisiä palvelimia.

Vuoden 2019 syyskuussa NordVPN julkisti NordVPN Teams -nimisen VPN-palvelun yrityksille. Se on suunnattu pienille ja keskisuurille yrityksille sekä etätiimeille ja freelancereille, jotka tarvitsevat turvallista tapaa käyttää työvälineitään ja -materiaalejaan.

Joulukuussa 2019 NordVPN:stä tuli yksi ’VPN Trust Initiative’ -aloitteen viidestä perustajajäsenestä. Aloite lupaa edistää verkkoturvallisuutta ja alan itsesääntelyä sekä läpinäkyvyyttä.

Lokakuussa 2020 NordVPN ilmoitti ensimmäisistä yhteissijoitetuista palvelimistaan: aiemmin yhtiö on vuokrannut palvelimia mutta jatkossa vuokraa vain tilaa omille palvelimilleen, jolloin yhtiö voi hallita itse laitteistoaan ja asetuksiaan. Muutoksen taustalla on vuotta aiemmin tapahtunut tietomurto vuokratulle palvelimelle.

Ominaisuudet
------------

NordVPN reitittää käyttäjien kaiken verkkoliikenteen palvelun ylläpitämän etäpalvelimen kautta. Näin se piilottaa käyttäjien IP-osoitteen sekä salaa kaiken saapuvan ja lähtevän tietoliikenteen. NordVPN käyttää sovelluksissaan salaukseen OpenVPN- ja Internet Key Exchange v2/IPsec -teknologioita. Tavalliseen käyttöön tarkoitettujen VPN-palvelinten lisäksi palvelu tarjoaa palvelimia erityiskäyttöön. Niihin kuuluvat P2P-jakaminen, kaksinkertainen salaus ja yhteys anonyymiin Tor-verkkoon.

Aiemmin NordVPN käytti L2TP/IPSec- ja Point-to-Point Tunneling Protocol (PPTP) -yhteyksiä reitittimille, mutta ne poistettiin myöhemmin tietoturvariskien välttämiseksi teknologian vanhetessa.

NordVPN:llä on sovellusohjelmat Linuxille, macOS:lle ja Windowsille sekä mobiilisovellukset Androidille, iOS:lle ja sovellukset Android TV:lle. Tilaajilla on käytössään myös salatut proxy-lisäosat Chrome- ja Firefox-selaimille. Tilaajat voivat yhdistää korkeintaan 6 laitetta samanaikaisesti.

Vuoden 2018 marraskuussa NordVPN ilmoitti, että sen "ei lokeja" -käytäntö oli tarkistettu PricewaterhouseCoopers Oy:n suorittamassa auditoinnissa.

Heinäkuussa 2019 NordVPN julkaisi NordLynxin. Se on uusi WireGuard-protokollaan perustuva ohjelmisto, joka tarjoaa IPsec- ja OpenVPN-tunnelointiprotokollia paremman suorityskyvyn. NordLynx on saatavilla Linux-käyttäjille, ja Wired UK:n suorittamien testien mukaan siitä on "nopeushyötyjä useamman sadan MB:n edestä tietyissä olosuhteissa".

Huhtikuussa 2020 NordVPN ilmoitti, että WireGuard-perustainen NordLynx-protokolla otetaan asteittain käyttöön kaikilla sen alustoilla. Laajempaa käyttöönottoa edelsi 256 886 testiä, joihin sisältyi yhdeksän eri palveluntarjoajan 47 virtuaalikonetta 19 kaupungissa ja kahdeksassa maassa. Testien mukaan keskimääräinen latausnopeus oli korkeampi kuin OpenVPN:ää tai IKEv2:ta käytettäessä.

Vastaanotto
-----------

*PC Magazinen* vuoden 2019 helmikuun arviossa NordVPN:ää kehuttiin sen tehokkaista turvallisuusominaisuuksista ja "valtavasta palvelinten verkosta", joskin sen hintaa pidettiin korkeana. CNETin vuoden 2019 maaliskuun arviossa mainittiin positiivisessa valossa NordVPN:n tarjoama mahdollisuus yhdistää kuusi laitetta samaan aikaan sekä palvelun tarjoamat eri IP-vaihtoehdot. Tom’s Guiden positiivisessa arviossa arvioija summasi, että "NordVPN on edullinen ja tarjoaa ominaisuuksia, jotka sopivat jopa kovan luokan VPN-elitisteille". Arvioija kirjoitti myös, että käyttöehdoissa ei mainita minkään maan lainsäädäntöä, ja että yritys voisi olla läpinäkyvämpi omistajuutensa suhteen. Yritys on sittemmin päivittänyt käyttöehtonsa, ja niissä mainitaan, että yritystä koskee Panaman lainsäädäntö. *TechRadar* suositteli NordVPN:ää siksi, että se ohittaa valtioiden harjoittaman internet-sensuurin, mukaan lukien Kiinan suuren palomuurin.

Lähteet
-------

1. ↑  How can I protect myself from government snoopers? *the Guardian*.  24.11.2016. Viitattu 27.8.2020. (englanniksi)
2. ↑  NordVPN Launches Android TV App *Lifehacker Australia*.  18.6.2018. Viitattu 27.8.2020. (englanniksi)
3. ↑  Aditya Tiwari: NordVPN In-Depth Review: A Reliable VPN For Security And Performance *Fossbytes*.  29.10.2017. Viitattu 27.8.2020. (englanniksi)
4. ↑  David Gewirtz: ​Inside a VPN service: How NordVPN conducts the business of Internet privacy *ZDNet*. Viitattu 27.8.2020. (englanniksi)
5. ↑  Jacob Parker 25 June 2020: NordVPN (and NordVPN Teams) review *Tom's Guide*. Viitattu 27.8.2020. (englanniksi)
6. ↑  Br, on Vigliarolo in Mobility on July 1, 2016, 5:59 Am Pst: NordVPN offers powerful mobile VPN service and app, but there's Wi-Fi gotcha *TechRepublic*. Viitattu 27.8.2020. (englanniksi)
7. ↑  NordVPN Launches Extension For Google Chrome Browser *Android Headlines*.  3.10.2017. Viitattu 27.8.2020. (englanniksi)
8. ↑  Reuters: Russia Threatens to Block Popular VPN Services to Prevent Website Access *The Moscow Times*.  29.3.2019. Viitattu 27.8.2020. (englanniksi)
9. ↑  Russian VPN Ban – Can VPNs Be Fully & Completely Blocked in Russia? *www.technadu.com*. Viitattu 27.8.2020. (englanniksi)
10. ↑  Paras VPN (2020) - Näin valitset hyvän VPN palvelun *Rahakone*.  14.1.2020. Viitattu 28.8.2020.
11. ↑  Industry-Leading i2Coalition Launches 'VPN Trust Initiative’ | TechNadu *www.technadu.com*. Viitattu 27.8.2020. (englanniksi)
12. 1 2  One year after server hackers left NordVPN red-faced, firm's first colocated setup is online *theregister.com*.  12.10.2020. Viitattu 12.10.2020. (englanniksi)
13. ↑  T. J. McCue: How Does A VPN Work? *Forbes*. Viitattu 27.8.2020. (englanniksi)
14. ↑  WIRED: The best VPN services tested for speed, reliability and privacy *Wired UK*.  20.7.2020. Viitattu 27.8.2020. (englanniksi)
15. ↑  NordVPN unveils first mainstream WireGuard virtual private network *zdnet.com*.  22.4.2020. Viitattu 22.4.2020. (englanniksi)
16. ↑  Bart Preneel, Frederik Vercauteren: *Applied Cryptography and Network Security: 16th International Conference, ACNS 2018, Leuven, Belgium, July 2-4, 2018, Proceedings*. Springer, 2018-06-11. ISBN 978-3-319-93387-0. Teoksen verkkoversio (viitattu 27.8.2020). en
17. ↑  K. G. Orphanides: Cloudflare 1.1.1.1 with Warp review: faster browsing, but not a real VPN *Wired UK*.  19.10.2019. Viitattu 27.8.2020. (englanniksi)

Aiheesta muualla
----------------

* NordVPN